
АКАДЕМИЧЕН СТАНДАРТ

ЗА УЧЕБНА ДИСЦИПЛИНА „УПРАВЛЕНИЕ НА ЗДРАВНИТЕ ГРИЖИ”


1. Цел на обучението по дисциплината 
Основна цел на обучението по дисциплината Управление на здравните грижи (Бакалаври и магистри по УЗГ) е задълбочено познаване на материята, свързана със същност, съдържание, методология и технология на управлението на здравните грижи, Методология и технология на управление на ресурсите и качеството в системата на здравните грижи.
Целта се съгласува с: 
● мисията и концепцията на университета;
● обема и кредитния рейтинг на дисциплината (по cистемата ECTS), видни от учебния план; 
● квалификационната характеристика на специалността; 
● образователната степен (бакалавър или магистър)
Целта е съобразена с мястото на дисциплината в специалността по значимост и по хронология в учебния план. Като фундаментална дисциплина, тя преобладаващо обслужва следващите етапи на обучението. 

2. Учебно съдържание на дисциплината 
Темите и часовете за лекции и практически упражнения са посочени на информационното табло в катедра „Управление на здравните грижи”.
Съдържанието е подредено хронологически така, че всяка следваща лекция и свързаните с нея упражнения да ползват вече изучена материя и понятия. Избягва се ненужното застъпване между «свързани» по учебен план дисциплини. 
Приоритетните цели на университета като развитие на личностните качества на студентите, насърчаване инициативността им, създаване на навици за перманентно самообразование и умение сами да се учат, придобиване на ключови компетентности и умения, намират отражение в учебното съдържание на дисциплината, което е съобразено с тях.

3. Предпоставки 
Необходимите знания и умения, които студентът трябва да притежава, за да започне и успешно да завърши обучението по Управление на здравните грижи, включват основни познания по Основи на управлението и здравеопазването.

4. Академични ресурси 
Академичният състав на секция Управление на здравните грижи включва 1 хабилитиран преподавател, 4 нехабилитирани преподаватели, от които 3 са с образователна и научна степен „Доктор”. От всички 5 преподаватели 4 имат придобита специалност, а един е зачислен и провежда обучение по специалността.
[bookmark: _GoBack]Лекциите се четат от хабилитиран преподавател (доцент или професор) с придобита научна степен (доктор или доктор на медицинските науки) по съответната докторска програма. До 30% от лекциите се възлагат на нехабилитирани преподаватели, притежаващи научна степен. 
Практическите упражнения се водят от нехабилитирани преподаватели (главен асистент, асистент). 

5. Материални ресурси 
За обучение на студентите и докторантите катедра УЗГ разполага с 4 учебни зали. Общата площ на залите е 100 m2. Всички учебни зали са осигурени с техника, осигуряваща мултимедийни презентации. 

6. Лекционно обучение 
Лекциите се подготвят и изнасят под формата на мултимедийни презентации, които се предоставят на студентите по електронен път след завършване на лекционния курс. Обемът и форматът на предоставяне на лекциите са избор на водещия лектор.

7. Практически упражнения 
Практическите упражнения се провеждат по отделно за всяка група. Поставените задачи могат да са самостоятелни за всеки студент или екипни.
Когато студентите работят в екип, обикновено са разделени на подгрупи. 
По време на обучението се провеждат кратки тестове. С тях се проверява: 
● подготовката на студента;
● резултатите (получени знания и умения) от конкретното упражнение. 

8. Семинарни упражнения 
Предварително се задават теми за самостоятелна извънаудиторна работа за подготовката на презентации и представянето им на следващото занятие. Дават се указания за съдържание и изготвяне на презентацията. Препоръчва се литература по темата, която ще се презентира. Студентите се разделят на групи или работят самостоятелно. След презентация, се провежда дискусия с всички студенти, като всеки презентиращ защитава позицията си по темата.

9. Информационни ресурси. Основна литература. Сайтове 
Всички преподаватели имат разработени лекции, упражнения, обучаващи тестове и други учебни материали по дисциплината, като същите са налични и в електронен вариант. 
Представя се списък на основната препоръчвана литература по дисциплината, с приоритет на достъпните източници, които се отделят като „основна литература”. 
Препоръчат се и интернет ресурси, от които може да се намерят подходящи материали за подготовката на студента. 

Учебници 
1. Управление на здравните грижи - Г. Грънчарова, Макрета Драганова, Издателски център на МУ-Плевен, ISBN- 954-756-200-4
2. Управление на здравните грижи /Практическо ръководство/ – Г. Чанева, Ив. Стамболова



10. Контролни работи 
Студентите се натоварват динамично и интензивно през модула. Текущият контрол може да се провежда чрез тестове или контролни задания. На студентите се предоставя своевременно информация и разяснения на резултатите от контрола, което да подпомогне по-нататъшната им подготовка. Резултатите от тези проверки влизат като компонент в крайната оценка. 

11. Самостоятелна работа и ангажираност на студента 
Самостоятелната работа трябва да се ръководи от преподавателя (асистента), който да напътства студента както в литературните източници, така и в методите за тяхното усвояване. 
Предоставят се обучителни тестове, бланки и стандарти за самостоятелна работа и упражнения на студентите. 

12. Сътрудничество между студентите и преподавателския екип 
Това сътрудничество се изразява в: 
●Ангажираност на преподавателя към студента и неговата предварителна подготовка към текущи трудности по усвояване на материала и възможности с индивидуална програма на учене. 
· Обогатяване на учебния процес с казуси от практиката от страна на 
студентите
· Споделяне на добри практики за управление на ресурсите
● Използване на приемните часове за консултации. 
● Научна работа с изявени студенти. 
●Включване на студентите в екипи по научни задачи, изследвания, проекти и др. 

13. Изпити 
Текущите оценки, предвидени по учебен план на специалността, се дават за: 
1. Резултатите на студента в практически и/или семинарни упражнения, самостоятелни задачи, работа на студента с преподавателя по научни изследвания и проекти и др.;
2. Поне един писмен тест. 

14. Стандарти за оценяване: 
Стандартите за оценка на постиженията на студента са обмислени внимателно, ясно разработени и дефинирани така, че оценките на студентите да са обективни и да не зависят от субекта на преподавателя. 
Крайната оценка се определя на базата на два критерия: 
1. Оценка от текущия контрол (30%), с която се оценява учебната дейност на студента през модула. Тя включва оценките от теста за текущ контрол и оценка за качествено изпълнение на различните форми за самостоятелната работа, предвидени в учебната програма като презентации и др.
2. Оценка от теоретичния изпит (70%) по дисциплината. Регламентът за провеждане на изпита е направен така, че да се сведе до минимум възможността за манипулиране на резултатите. 
На основа на гореизложеното са разработени ясни стандарти за оценка, както следва: 
● Отличен (6) –за показани самостоятелно и логично мислене, 
допълнителни ключови знания и умения; за отлично познаване на учебния материал, наличие на творчески елемент, интерпретиране на понятията, умения за решаване на сложни задачи и правилно аргументиране за взетите решения;точност и богата езикова култура на изложението. 
● Мн. добър (5) –за добре овладени ключови и допълнителни знания, осмислено и правилно разбиране на материята, показани добри умения за прилагане на наученото, адекватно използване на научните понятия от изучаваната област, добра езикова култура;
●Добър (4) –за овладени допълнителни знания, добро познаване на материала, но без да може да развие наученото до самостоятелно мислене;сравнително добра езикова култура, но с допускане на неточности при използването на различни понятия и термини.
● Среден (3) –просто възпроизвеждане с липса на основни моменти и ключови познания по темата; без готовност за самостоятелно използване на получените знания; бедна езикова култура с допускане на много грешки. 
● Слаб (2) –за показани оскъдни познания и груби грешки, които не могат да бъдат база за следващите нива на обучение. 
При започване на занятията всеки семестър студентите се запознават със стандартите за оценяване, процедурите за провеждане на текущ контрол и възможностите за получаване на обратна връзка за напредъка им през семестъра.


15. Формиране на крайната оценка 
Крайната оценка определя в каква степен даденият студент е постигнал целта на обучението, поставена в началото. Тя включва оценка от теоретичен писмен изпит (70%) и оценка от текущия контрол по време на модула (30%). 
За всеки компонент участващ в крайната оценка се определя коефициент на значимост (от 0 до 1), като общата сумата на коефициентите трябва да винаги да бъде 1. Крайната оценка се получава като сбор от оценките по шестобална система от различните компоненти умножени със съответните коефициенти на значимост. 

Q крайна оценка= к1Qоценка от текущ контрол+к2Qоценка от писмен изпит 
к1 = 0.30; к2= 0.70
Ако една от компонентите на крайната оценка е слаб 2 то крайната оценка е задължително слаб 2. 

16. Документиране, съхранение на резултатите и контрол на дейността по оценяването 

• Оценяваните студенти имат правото и задължението да се информират за регламента, процедурите и резултатите от оценяването, да предявяват претенции и жалби при неспазване на настоящите правила. 
• Правото на студента по смисъла на предходната точка е 
в сила в случаите на установени технически пропуски или грешки (например при изчисляване или нанасяне на оценките), както и при сериозни основания за разминаване на фактически показаните знания, умения и компетентности и получената крайна оценка за тях. 
• Допускат се корекции на оценките в случаите по предходната алинея в студентската книжка, изпитния протокол или по партидата в главната книга само от титуляра на дисциплината.
• Евентуални спорове и претенции от страна на студентите се отправят писмено към оценяващия екип, който следва да даде аргументиран отговор до края на следващия работен ден. 
• Установени и доказани случаи на сериозно нарушаване на правата на студента при оценяването на неговите знания, умения и компетентности се отнасят чрез писмена жалба до Зам. ректора по КА.
Изпитните материали се съхраняват и се предоставя възможност на студентите да се запознаят с тях и основанията за оценка по ред и процедура,обявени предварително. Периодът, в който се осигурява достъп на студентите до изпитните материали и резултати, е до 5 работни дни 
след датата на обявяването на резултатите. 
Това изискване се поставя в съответствие с ЗВО чл. 56. ал. 1, „преподавателите са длъжни да разработят и да оповестят по подходящ начин и описание на водения от тях лекционен курс, включващо заглавия и последователност на темите от учебното съдържание, препоръчителна литература, начин на формиране на оценката и форма на проверка на знанията и уменията“. 

Академичният стандарт за учебната дисциплина Социална медицина
е утвърден с Решение на КС с протокол №1/ 15.01.2018 г.и е на разположение на студентите в катедра „Управление на здравните грижи” и на сайта на МУ-Пловдив.

Проф. д-р Mария Семерджиева, дм
Ръководител катедра „ Управление на здравните грижи“

